wickkiey/tamil-wikipedia-chunked huggingface dataset:
# விஷ்ணு சதாசிவ கோக்ஜே

## வாழ்க்கை மற்றும் பணி

கோக்ஜே 1939ஆம் ஆண்டு செப்டம்பர் 6ஆம் தேதி மத்தியப் பிரதேசத்தில் பிறந்தார். இந்தூரில் இளநிலை சட்டம் படிப்பை முடித்த பிறகு 1964-ல் வழக்கறிஞர் பயிற்சியைத் தொடங்கினார். 1990 சூலை 28 அன்று மத்தியப் பிரதேச உயர் நீதிமன்ற நீதிபதியாக நியமிக்கப்பட்டார். இவர் 2001-ல் 11 மாதங்கள் இராசத்தான் உயர் நீதிமன்றத்தின் தற்காலிக தலைமை நீதிபதியாக பணியாற்றினார். பின்னர் செப்டம்பர் 2002-ல் இந்திய உச்ச நீதிமன்றத்தின் மூத்த வழக்கறிஞராக நியமிக்கப்பட்டார்.  
கோக்ஜே 8 மே 2003-ல் இமாச்சலப் பிரதேசத்தின் ஆளுநராக நியமிக்கப்பட்டு 19 சூலை 2008 வரை அந்தப் பதவியில் பணியாற்றினார். பாரத் விகாசு பரிசத்தின் தலைவராகவும் பணியாற்றினார். ஏப்ரல் 14, 2018 அன்று, இவர் ஸ்ரீ ராகவ் ரெட்டிக்குப் பிறகு விசுவ இந்து பரிசத்தின் பன்னாட்டுத் தலைவராக ஆனார். பிரவின் தொகாடியா பன்னாட்டுச் செயல் தலைவராக இருந்தார். இவர் 2002 ஜாகியா ஜாப்ரி வழக்கில் பிரதிவாதிகளின் வழக்கறிஞர்களில் ஒருவராகப் பணியாற்றினார்.
# அறிவார்வம்

**அறிவார்வம்** (இலத்தீன் ) **பேரார்வம்** அல்லது **அறிவாவல்** என்பது மனிதர்கள் மற்றும் விலங்குகளில் வெளிப்படும் ஆய்வு, விசாரணை மற்றும் கற்றல் போன்ற ஆய்வு சிந்தனையுடன் தொடர்புடைய ஒரு நிலையாகும்.  
ஆர்வம் என்ற சொல் ஆர்வமாக இருப்பதன் நடத்தை, பண்பு அல்லது உணர்ச்சியைக் குறிக்கலாம். அறிவியல், மொழி மற்றும் தொழில் வளர்ச்சி போன்ற மனித வளர்ச்சியின் உந்து சக்தியாக ஒரு நடத்தை மற்றும் உணர்ச்சி ஆர்வமே உள்ளது.
# அறிவார்வம்

## காரணங்கள்

குரங்குகள், பூனைகள் மற்றும் கொறிணிகள் உட்பட பல இனங்கள் தங்களது ஆர்வத்தை வெளிப்படுத்துகின்றன. குழந்தைப் பருவம் முதல் முதிர்வயது வரை எல்லா வயதினருக்கும் இது பொதுவானது. ஆர்வம் என்பது மனிதர்களிடையே ஒரு நிலையான பண்பு அல்ல, மாறாக அதை வளர்க்க முடியும் என்று ஆராய்ச்சி முடிவுகள் காட்டுகிறது.  
ஆர்வத்தின் ஆரம்ப வரையறைகள், தகவலைப் பெறுவதற்கான ஊக்கமளிக்கும் ஆசை என்று அழைக்கின்றன. இது அறிவு, தகவல் மற்றும் புரிதலுக்கான பேரார்வம் அல்லது பற்றாக்குறை ஆகியவற்றிலிருந்து உருவாகிறது என்று கூறப்படுகிறது.
# சூரஜ் பன்

**சூரஜ் பன்** (*Suraj Bhan*)(1 அக்டோபர் 1928&nbsp;– 6 ஆகத்து 2006) முன்னாள் ஆளுநர், நாடாளுமன்ற உறுப்பினர் மற்றும் பாரதிய ஜனதா கட்சியின் இந்திய அரசியல்வாதி ஆவார்.
# சூரஜ் பன்

## இளமை

சூரஜ் பன் பன்சுவால் 1928ஆம் ஆண்டு அக்டோபர் 1ஆம் தேதி அரியானாவின் யமுனா நகர் மாவட்டத்தில் உள்ள மெக்லான்வாலியில் சமர் சமூகத்தில் பிறந்தார். பஞ்சாப் பல்கலைக்கழகம் மற்றும் குருச்சேத்திரப் பல்கலைக்கழகத்தில் முதுகலை மற்றும் இளங்கலைச் சட்டம் படித்தார்.  
ராஷ்டிரிய சுவயம்சேவக் சங்கத்தின் தொண்டராகத் தனது பொது வாழ்க்கையைத் தொடங்கினார். இவரது மகன் அருண் குமாரும் பாஜகவில் தொடர்புடையவர். அரியானா மாநகராட்சி தேர்தலின் பொறுப்பாளராக உள்ளார்.
# சூரஜ் பன்

## அரசியல் வாழ்க்கை

சூரஜ் பன் பாரதிய ஜனசங்கத்துடன் தனது அரசியல் வாழ்க்கையைத் தொடங்கினார். இது இறுதியில் பாரதிய ஜனதா கட்சியாக மாறியது. தீவிர அரசியலில் சேர்ந்த பிறகு இவரது கடைசி பெயரான "பான்சுவாலைக்" கைவிட்டார். 4வது (1967–1970), 6வது (1977–1979), 7வது (1979–1984) மற்றும் 11வது மக்களவை (1996–1997) ஆகியவற்றில் அரியானாவின் அம்பாலா நாடாளுமன்றத் தொகுதியில் போட்டியிட்டு வெற்றி பெற்று நாடாளுமன்ற உறுப்பினராகப் பதவி வகித்தார். 1987-ல், இவர் அரியானா சட்டமன்றத்திற்குச் சட்டப்பேரவை உறுப்பினராகத் தேர்ந்தெடுக்கப்பட்டார். தேவி லால் அரசாங்கத்தில் வருவாய் அமைச்சராக பணியாற்றினார் (1987-1989). தேவி லாலின் கட்சியுடனான கூட்டணியை பாஜக முறித்துக் கொண்ட பிறகு, இவர் அரியானா சட்டமன்றத்தில் (1989-1990) எதிர்க்கட்சித் தலைவராக பணியாற்றினார். 1984-ல் பாரதிய ஜனதா கட்சியின் அரியானா மாநிலத் தலைவராக நியமிக்கப்பட்டார். 1996ஆம் ஆண்டில், இவர் வாஜ்பாயின் முதல் அமைச்சகத்தில் விவசாய அமைச்சராக இருந்தார். இதன் பிறகு மக்களவையின் துணைச் சபாநாயகராக (1996-1997) பணியாற்றினார். இவர் 1998 நாடாளுமன்றத் தேர்தலில் போட்டியிட்டுத் தோல்வியடைந்தார். ஆனால் உத்தரப்பிரதேசம் (1998-2000), இமாச்சலப் பிரதேசம் (2000-2003), பின்னர் பீகார் ஆளுநராக (1999) நியமிக்கப்பட்டார். 2002ஆம் ஆண்டில், முன்னாள் இராசத்தான் முதல்வர் பைரோன் சிங் சேகாவத்தின் வேட்புமனு மீது பாஜகாவில் மறுபரிசீலனை செய்யப்பட்டதைத் தொடர்ந்து சூரஜ் பானும் இந்தியத் துணைத் தலைவர் பதவிக்கான போட்டியில் இணைந்தார்.
- பிப்ரவரி 2004 -ல், இவர் பட்டியல் சாதிகள் மற்றும் பழங்குடியினர் ஆணையத்தின் தேசிய தலைவராக நியமிக்கப்பட்டார்.
# சூரஜ் பன்

## இறப்பு

சூரஜ் பன், 6 ஆகத்து 2006 அன்று புது தில்லியில் 77 வயதில் உடல் உறுப்புகள் செயலிழந்ததைத் தொடர்ந்து மாரடைப்பால் இறந்தார்.
# ஆர்வம் (உணர்ச்சி)

**ஆர்வம்** (Interest (emotion)) என்பது ஒரு பொருள், நிகழ்வு அல்லது செயல்பாட்டில் கவனம் செலுத்தும் ஓர் உணர்ச்சியாகும் .சமகால உளவியலில், ஆர்வம் மற்றும் மிகக் குறைந்த அளவிலான ஆச்சரியம் போன்ற பிற குறிப்பிட்ட உளவியல் சொற்களை உள்ளடக்கிய பொதுவான கருத்தாக இந்த வார்த்தை பயன்படுத்தப்படுகிறது.<sup>&#x5B; *<span title="This claim needs references to reliable sources. (February 2009)">மேற்கோள் தேவை</span>* &#x5D;</sup>  
ஆர்வத்தின் உணர்வு அதன் சொந்த முகபாவனையைக் கொண்டுள்ளது, அதில் மிக முக்கியமான கூறு விரிந்த விழிப்பாவைகளைக் கொண்டிருப்பதாகும்.
# ஆர்வம் (உணர்ச்சி)

## மேலும் பார்க்கவும்

- ஆர்வம்
- பரவசம் (உணர்ச்சி)
- ஆச்சரியம்
- ஈர்ப்பு (உணர்ச்சி)
# அலாவுதீன் ஜானி

**அலாவுதீன் ஜானி** ( *Alauddin Jani* ) மம்லூக் வம்சத்தின் ஆட்சிக்காலத்தில் 1232 முதல் 1233 வரை வங்காளத்தின் ஆளுநராக இருந்தார்.
# அலாவுதீன் ஜானி

## வரலாறு

1227 இல் இவாஸ் கில்ஜியின் கிளர்ச்சியை ஒடுக்க அலாவுதீன் நசிருதீன் முகமதுவிற்கு உதவினார்.  
1232 ஆம் ஆண்டில், மாலிக் பால்கா கல்ஜி ஆட்சியிலிருந்து அகற்றப்பட்ட பின்னர் தில்லி சுல்தான் சம்சுத்தீன் இல்த்துத்மிசு வங்காளத்தின் ஆளுநராக இவரை நியமித்தார். அலாவுதீன் ஓராண்டு மற்றும் சில மாதங்கள் மட்டுமே வங்காளத்தை ஆட்சி செய்தார். இவருக்குப் பிறகு சைபுதீன் ஐபக் ஆட்சிக்கு வந்தார்.  
= =இதனையும் காண்க ==  
- வங்காள வரலாறு
- வங்காளதேச வரலாறு
- இந்திய வரலாறு
# கல்வி நோக்கங்கள் மற்றும் குறிக்கோள்கள்

நோக்கம், குறிக்கோள் மற்றும் இலக்குகள் ஆகிய மூன்று சொற்களின் பெயர்ச்சொல் வடிவங்கள் பெரும்பாலும் ஒத்ததாகப் பயன்படுத்தப்பட்டாலும், ஒழுங்கமைக்கப்பட்ட கல்வி வல்லுநர்கள் **கல்வி *நோக்கங்கள்* மற்றும் *குறிக்கோள்களை*** மிகவும் குறுகியதாக வரையறுத்து, அவற்றை ஒருவருக்கொருவர் வேறுபட்டதாகக் கருதுகின்றனர்: இலக்குகள் நோக்கத்துடன் தொடர்புடையவை அதே வேளையில் குறிக்கோள்கள் சாதனைகளுடன் தொடர்புடையவை.  
பொதுவாக கல்வியின் நோக்கமானது கொடுக்கப்பட்ட பணியை முடித்து விடுவது மட்டுமல்லாது ஒரு திறன், சில அறிவு, ஒரு புதிய அணுகுமுறை போன்றவற்றைப் பெறுவது தொடர்பானது. பாடத்திட்டத்தின் போது இலக்குகளை அடைவது வழக்கமாக நடைபெறுவதாலும், படிப்பிற்கு அப்பால் மாணவர்களின் வாழ்க்கையை நோக்கமாகக் கொண்டிருப்பதாலும், பாடத்திட்டத்தின் நோக்கங்களை விட ஒரு பாடத்தின் இலக்குகள் ஒப்பீட்டளவில் நீண்ட காலமாக இருக்கும் என்று எதிர்பார்க்கலாம்.
# கல்வி நோக்கங்கள் மற்றும் குறிக்கோள்கள்

## பாடத்தின் நோக்கங்கள்

ஒரு குறிக்கோள் என்பது (ஒப்பீட்டளவில்) குறுகிய கால இலக்காகும். கல்வியில் பாடத்திட்டத்தின் இலக்குகளை அடையும்போது இது முடிவடையலாம்.இது கற்பவர்களுக்கு அவர்கள் கற்றுக் கொள்ளும்போது அவர்கள் எதை அடைய முயற்சிக்க வேண்டும் என்பதை விளக்குகிறது.
# தீபா கவுல்

**தீபா கவுல்** (*Deepa Kaul*) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு ஏப்ரல் மாதம் 12 ஆம் தேதியன்று இவர் பிறந்தார். ஒரு சமூக சேவகராகவும் இவர் செயல்பட்டார். உத்தரப் பிரதேச மாநிலத்தின் அரசியலில் இவர் சட்டமன்ற உறுப்பினராகவும் அமைச்சரவையில் ஓர் அமைச்சராகவும் இருந்துள்ளார். அரசியல்வாதியான சீலா கவுல் மற்றும் விஞ்ஞானி கைலாசு நாத் கவுல் ஆகியோரின் மகளாகவும் சவகர்லால் நேருவின் மருமகளாகவும் அறியப்படுகிறார்.
# நியாசு அசன் கான்

**நியாசு அசன் கான்** (*Niyaz Hasan Khan*) இந்தியாவைச் சேர்ந்த ஓர் அரசியல்வாதியாவார். 1918-2007 ஆம் ஆண்டுகள் காலத்தில் இவர் வாழ்ந்தார். இந்திய தேசிய காங்கிரசு கட்சியின் தலைவராகவும் உத்திரபிரதேசத்தில் உள்ள குந்தா சட்டமன்றத் தொகுதியின் முன்னாள் சட்டமன்ற உறுப்பினராகவும் இருந்துள்ளார்.
# நியாசு அசன் கான்

## அரசியல் வாழ்க்கை

நியாசு அசன் கான் 1962 ஆம் ஆண்டு முதல் 1969 ஆம் ஆண்டு வரையிலும், 1974 ஆம் ஆண்டு முதல் 1977 ஆம் ஆண்டு வரையிலும் , 1980 ஆம் ஆண்டு முதல் 1991 ஆம் ஆண்டு வரையிலும் குந்தா தொகுதியின் சட்டமன்ற உறுப்பினராக இருந்தார் குந்தா தொகுதியிலிருந்து 6 சட்டசபை தேர்தல்களில் வெற்றியும் மூன்று முறை தோல்வியும் அடைந்துள்ளார். நீண்ட காலமாக சட்டமன்ற உறுப்பினராக இருந்த போது, இடையில் உத்தரப் பிரதேச சட்டசபையின் சபாநாயகராகவும் இருந்துள்ளார்.
# இராசாராம் கிசன்

**பண்டிட் இராசாராம் சுக்லா கிசன்** (*Pandit Rajaram Shukl Kisan*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு இவர் பிறந்தார். சுருக்கமாக இராசாராம் கிசன் என்ற பெயராலும் இவர் அறியப்பட்டார். உத்தரப் பிரதேச மாநிலத்தின் அரசியலில் இவர் சட்டமன்ற உறுப்பினராகவும் இந்திய விடுதலை போராட்ட செயல்பாட்டாளராகவும் அறியப்படுகிறார். அரசியல்வாதியான சீலா கவுல் மற்றும் விஞ்ஞானி கைலாசு நாத் கவுல் ஆகியோரின் மகளாகவும் சவகர்லால் நேருவின் மருமகளாகவும் அறியப்படுகிறார். 1952 ஆம் ஆண்டில் இவர் சட்டமன்ற உறுப்பினராகத் தேர்ந்தெடுக்கப்பட்டார். 1952 ஆம் ஆண்டு முதல் 1957 ஆம் ஆண்டு வரை முதல் உத்தரப் பிரதேச மாநிலத்தின் முதலாவது சட்டப் பேரவையின் உறுப்பினராக இருந்தார்.  
இலால்கஞ்சு அச்கராவில் 2013 ஆம் ஆண்டு திசம்பர் மாதம் 17 ஆம் தேதியன்று இராசாராம் கிசன் காலமானார்.
# குசுமா மூர்த்தி

**குசுமா கிருஷ்ண மூர்த்தி** (*Kusuma Murthy*) என்பவர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஆறாவது, ஏழாவது மற்றும் ஒன்பதாவது மக்களவையில் அமலாபுரம் நாடாளுமன்றத் தொகுதியின் உறுப்பினராகப் பணியாற்றினார். இவர் இந்தியத் தேசிய காங்கிரசு கட்சியினைச் சார்ந்தவர்.
# குசுமா மூர்த்தி

## இளமை

மூர்த்தி 1940ஆம் ஆண்டு செப்டம்பர் 11 ஆம் தேதி ஆந்திரப் பிரதேசத்தின் கிழக்கு கோதாவரி மாவட்டத்தில் பிறந்தார். இவர் ஸ்ரீ கோனசீமா பானோஜி ராமர் கல்லூரியில் தனது கல்வியைக் கற்றார். பின்னர் ஆந்திரா மற்றும் நாக்பூர் பல்கலைக்கழகத்தில் பயின்றார்.
# குசுமா மூர்த்தி

## அரசியல்

1980-82 வரை மூர்த்தி தனது அரசியல் வாழ்க்கையில் கூட்டுத் தேர்வுக் குழுவின் ஒருங்கிணைப்பாளர், பட்டியல் சாதிகள் மற்றும் பழங்குடியினர் நலன் தொடர்பான குழு உள்ளிட்ட பல்வேறு பதவிகளில் பணியாற்றினார். இவர் ஆறாவது, ஏழாவது மற்றும் ஒன்பதாவது மக்களவை பொதுத் தேர்தலில் அமலாபுரம் நாடாளுமன்றத் தொகுதியின் காங்கிரசு வேட்பாளராகப் போட்டியிட்டு வெற்றி பெற்று நாடாளுமன்ற மக்களவை உறுப்பினராகப் பணியாற்றினார். நவம்பர் 1983 முதல் ஜனவரி 1985 வரை இந்தியத் தேசிய காங்கிரசு குழுவின் இணைச் செயலாளராகப் பணியாற்றியதோடு, 1990-ல் பெட்ரோலியம் மற்றும் இரசாயனத் துறை அமைச்சராகவும் பணியாற்றினார்.
# கோவிந்த் சந்திர முண்டா

**கோவிந்த் சந்திர முண்டா** (*Govind Chandra Munda*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியாவின் ஒடிசாவிலிருந்து 9வது மற்றும் 10வது மக்களவையின் போது கியோஞ்சரை (மக்களவைத் தொகுதி) பிரதிநிதித்துவப்படுத்தினார். இவர் இத்தேர்தல்களில் ஜனதா தளம் கட்சி சார்பில் போட்டியிட்டார்.
# கிருசுணா கவுல்

**கிருசுணா கவுல்** (*Krishna Kaul (politician)*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு நவம்பர் மாதம் 20 ஆம் தேதியன்று இலக்னோவில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார்.  
2008 ஆம் ஆண்டு திசம்பர் மாதம் 13 ஆம் தேதியன்று கிருசுணா கவுல் தனது 87 ஆவது வயதில் காலமானார்.
# கிந்தர் லால்

**கிந்தர் லால்** (*Kinder Lal*) இந்தியாவைச் சேர்ந்த ஓர் அரசியல்வாதியாவார். கிந்தெர்லால் என்ற பெயராலும் இவர் அறியப்படுகிறார். 1914 ஆம் ஆண்டு சூன் மாதம் 17 ஆம் தேதியன்று பிரித்தானிய இந்தியாவின் தௌலத்பூரில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். 1962, 1967,1971 மற்றும் 1984 ஆம் ஆண்டுகளில் நடைபெற்ற தேர்தல்களில் கிந்தர்லால் வெற்றி பெற்றார். இராம் பியாரி என்ற பெண்ணை இவர் திருமணம் செய்து கொண்டார். இத்தம்பதியருக்கு ஒரு மகனும் ஒரு மகளும் இருந்தனர்.  
1991 ஆம் ஆண்டு அக்டோபர் மாதம் 5 ஆம் தேதியன்று கிந்தெர் லால் தனது 77 ஆவது வயதில் காலமானார்.
# பண்ணா லால்

**பண்ணா லால்** (*Panna Lal*) இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு சனவரி மாதம் 21 ஆம் தேதியன்று பிரித்தானிய இந்தியாவின் பதாய் கா பூர்வா கிராமத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரப் பிரதேச மாநிலத்தை இவர் பிரதிநிதித்துவப்படுத்தினார். அக்பர்புர் தொகுதியில் போட்டியிட்டு வெற்றி பெற்றார். புத்ராவதி தேவி என்ற பெண்ணை இவர் திருமணம் செய்து கொண்டார்.
# இரா வல்லப் திரிபாதி

**இரா வல்லப் திரிபாதி** (*Hira Vallabh Tripathi*) இந்தியாவைச் சேர்ந்த ஓர் அரசியல்வாதியாவார். 1902 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் மேல்சபையான மாநிலங்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். முசாபர்பூர் தெற்கு மக்களவைத் தொகுதியில் போட்டியிட்டு இவர் நாடாளுமன்ற உறுப்பினராகத் தேர்ந்தெடுக்கப்பட்டார்.  
1982 ஆம் ஆண்டு இரா வல்லப் திரிபாதி தனது 80 ஆவது வயதில் காலமானார்.
# தேவேந்திர பிரசாத் யாதவ்

**தேவேந்திர பிரசாத் யாதவ்** (*Devendra Prasad Yadav*)(பிறப்பு 26 நவம்பர் 1953) இந்தியாவின் 14வது மக்களவை உறுப்பினராக இருந்தவர் ஆவார். இவர் பீகாரின் ஜஞ்சார்பூர் மக்களவைத் தொகுதியினைப் பிரதிநிதித்துவப்படுத்தினார். இவர் இராச்டிரிய ஜனதா தளம், ஐக்கிய ஜனதா தளம் மற்றும் ஜனதா தளம் ஆகியவற்றின் உறுப்பினராக இருந்துள்ளார்.  
யாதவ் 1977 முதல் 1979 வரை பீகார் ஜனதா கட்சியின் செயலாளராக இருந்தார். சட்டமன்றத் தொகுதியிலிருந்து பீகார் சட்டமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் பீகார் முதல்வராக ஆன கர்ப்பூரி தாக்கூருக்காகப் பதவி விலகினார். யாதவ் யுவ லோக் தளத்தின் தேசியத் தலைவராகவும் இருந்தார்.  
1989 முதல் 1998 வரை மற்றும் 1999 முதல் 2009 வரை ஜஞ்சர்பூர் மக்களவைத் தொகுதியிலிருந்து இந்திய நாடாளுமன்ற உறுப்பினராக இருந்தார். இவர் ஜூன் 1996-ல் தேவகவுடா அமைச்சகம் மற்றும் குஜ்ரால் அமைச்சகத்தில் வர்த்தகத்தின் கூடுதல் பொறுப்புடன் உணவு, குடிமைப்பொருட்கள் வழங்கல், நுகர்வோர் விவகாரங்கள் மற்றும் பொது விநியோகத்திற்கான மத்திய அமைச்சரவையின் அமைச்சராக இருந்தார். இந்த பதவிக் காலத்தில், விவசாயிகளுக்கான உணவு மசோதாவை நிறைவேற்றினார். இது பாராட்டத்தக்கது.  
யாதவ் மக்களவையில் ஐக்கிய ஜனதா தளத்தின் துணைத் தலைவராக இருந்தார். ஆனால் இராச்டிரிய ஜனதா தளத்தில் இணைவதற்காகப் பதவியிலிருந்து விலகினார். இவர் இராச்டிரிய ஜனதா தளத்தை விட்டு வெளியேறிய பிறகு சமாஜ்வாதி ஜனதா தளம் ஜனநாயகக் கட்சியை உருவாக்கினார். ஆனால் விரைவில் ஐக்கிய ஜனதா தளம் கட்சியுடன் தனது கட்சியை இணைத்து மீண்டும் சேர்ந்தார்.
# செவ்வால் தேன்சிட்டு

**செவ்வால் தேன்சிட்டு** (*Fire-tailed sunbird*) என்பது தீ **வால் தேன்சிட்டு** (*ஏதோபைகா இக்னிகாடா*) என்று அறியப்படுகிறது. இது நெக்டரினிடே குடும்பத்தில் உள்ள ஒரு தேன்சிட்டு பறவையாகும் .
# செவ்வால் தேன்சிட்டு

## பரவல்

செவ்வால் தேன்சிட்டு இந்தியத் துணைக்கண்டத்தின் வடக்குப் பகுதிகளிலும், முதன்மையாக இமயமலையிலும், தென்கிழக்கு ஆசியாவின் அருகிலுள்ள பகுதிகளிலும் காணப்படுகிறது. வங்காளதேசம், பூட்டான், இந்தியா, மியான்மர், நேபாளம், தாய்லாந்து மற்றும் திபெத் ஆகிய நாடுகளில் இந்த சிற்றினம் காணப்படுகிறது.
# செவ்வால் தேன்சிட்டு

## வாழிடம்

செவ்வால் தேன்சிட்டின் இயற்கையான வாழ்விடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# செவ்வால் தேன்சிட்டு

## விளக்கம்

நீண்ட வாலுடன் ஆண் பறவை 15 செ.மீ. நீளமும் பெண் பறவை 10 செ.மீ. வரையும் வளரும். இவை 4,000 மீட்டர் உயரத்தில் ஊசியிலையுள்ள காடுகளில் வாழ்கின்றன. குளிர்ந்த பருவத்தில் பள்ளத்தாக்கு பகுதிக்குச் செல்கின்றன. இவை பூச்சிகள் மற்றும் தேனைச் சாப்பிடுகின்றன. ஆண் பெண் என இரண்டு பெற்றோர்களும் குஞ்சுகளுக்கு உணவளிப்பதில் பங்கேற்கின்றன.
# சர்வ்ராச்சு சிங்

**சர்வ்ராச்சு சிங்** (*Sarvraj Singh*) இந்தியாவைச் சேர்ந்த ஓர் அரசியல்வாதியாவார். குன்வர் சர்வ்ராச்சு சிங் என்ற பெயராலும் அறியப்பட்டார். 1952 ஆம் ஆண்டு ஆகத்து மாதம் 14 ஆம் தேதியன்று இவர் பிறந்தார். சமாச்வாதி கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். ஆம்லா மக்களவைத் தொகுதி போட்டியிட்டு இவர் நாடாளுமன்ற உறுப்பினராகத் தேர்ந்தெடுக்கப்பட்டார். பதினொன்றாவது, பதின்மூன்றாவது மற்றும் பதினான்காவது மக்களவைகளில் இவர் நாடாளுமன்ற உறுப்பினராகப் பணியாற்றினார். முதலில் நாடாளுமன்ற உறுப்பினராகத் தேர்ந்தெடுக்கப்பட்ட சமாச்வாதி கட்சியின் உறுப்பினர் என்ற சிறப்பை பெற்றார்.. சலோமி என்ற பெண்ணை திருமணம் செய்து கொண்டார். இவர்களுக்கு ஒரு மகன் மற்றும் மகள் குழந்தைகள் இருந்தனர்.
# அழகுத் தேன்சிட்டு

**அழகுத் தேன்சிட்டு** (*Lovely sunbird*)(*ஏதோபைகா செல்யே*) என்பது நெக்டரினிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# புள்ளி மார்பு சிரிப்பான்

**புள்ளி மார்பு சிரிப்பான்** (*Spot-breasted laughingthrush*)(*கார்ருலாக்சு மெருலினசு*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது யுன்னான், வடகிழக்கு இந்தியா, லாவோஸ், மியான்மர், வடமேற்கு தாய்லாந்து மற்றும் வடக்கு வியட்நாமில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
தென்-மத்திய வியட்நாமின் ஆரஞ்சு மார்பு சிரிப்பான் (*கா. அனாமென்சிசு*) முன்பு இந்தப் பறவையின் துணையினமாகக் கருதப்பட்டது, ஆனால் இப்போது பெரும்பாலும் தனி இனமாகக் கருதப்படுகிறது.
# சீனாக்கத்தூர் கோயில்

**சீனாக்கத்தூர் கோயில்** இந்தியாவின் கேரளாவின் பாலக்காடு மாவட்டத்தில் ஒட்டப்பாலம் அருகில்பாலப்புரத்தில் அமைந்துள்ள ஒரு இந்துக் கோயிலாகும் . இதன் மூலவர் **பகவதி** ஆவார். ஆண்டுதோறும் மலையாள மாதமான கும்பத்தில் நடைபெறுகின்ற சீனக்கத்தூர் பூரம் மிகவும் புகழ் பெற்றதாகும்.
# சீனாக்கத்தூர் கோயில்

## இரு சன்னதிகள்

இக்கோயிலில் கீழ் சன்னதி, மேல் சன்னதி என இரண்டு சன்னதிகள் உள்ளன. கீழ் சன்னதி, மேல் சன்னதியைவிட பழமையானது என்று நம்பப்படுகிறது. மேல் சன்னதியின் பூசாரிகள் பாரம்பரியமாக பாலப்புரத்தின் குளங்கரா நாயர் குடும்பத்தைச் சேர்ந்தவர்கள் ஆவர். நம்பூதிரி பூசாரிகள் கீழ் சன்னதியில் பூசை செய்வதோடு, பத்து நாள்கள் நடைபெறுகின்ற பூரம் விழாவினை மேற்கொள்கின்றனர். மேல் சன்னதியின் பொறுப்பினையும் அவர்கள் ஏற்றுள்ளார்கள். ஆலமரத்தின் அருகே கோயில் வளாகத்தை ஒட்டி, கணபதி, தெய்வீக வித்யா கணபதி வடிவத்தில் இருப்பதாக நம்பப்படுகின்ற சன்னதி உள்ளது.
# சீனாக்கத்தூர் கோயில்

## விழாக்கள்

இங்கு பூரம் ஒவ்வொரு ஆண்டும் பிப்ரவரி, மார்ச் மாதங்களில் கும்பத்தின் மக நாளில் கொண்டாடப்படுகிறது. மாலை உற்சவத்தின் சிறப்பம்சம் 28 யானைகளின் ஊர்வலம் ஆகும். பஞ்சவாத்தியம் அல்லது கோயில் இசைக்குழுவின் பாரம்பரிய நிகழ்ச்சிகளான வெள்ளட்டு, தெய்யம், பூதானும் திரையும், காலவேலை, குதிரைவேலை, ஆண்டி வேடன், கரிவேலை போன்றவை நிகழ்த்தப்பெறுகின்றன. நிறைவு விழாவிற்கு முன்பாக 17 நாட்களுக்கு தினமும் மாலையில் கோயில் வளாகத்தில் தொல்பாவைக்கூத்து என்ற பொம்மலாட்ட நிகழ்ச்சி நடத்தப்படுகிறது.
# சீனாக்கத்தூர் கோயில்

## செல்வதற்கான வசதி

கோயிலிலிருந்து ஒட்டப்பாலம் ரயில் நிலையம் சுமார் 5 கி.மீ. தொலைவிலும், தமிழ்நாட்டின் கோயம்புத்தூர் விமான நிலையம் 85 கி.மீ. தொலைவிலும் உள்ளது.
# சீனாக்கத்தூர் கோயில்

## மேலும் பார்க்கவும்

- கேரளாவின் கோவில்கள்
# சித்தூர்காவு தேவி கோயில்

**சித்தூர்காவு தேவி கோவில்,** இந்தியாவில் கேரள மாநிலம் பாலக்காடு மாவட்டத்தில் பாலக்காடு நகரத்திலிருந்து 15 கி.மீ. தொலைவில் சித்தூர் நகராட்சிக்குட்பட்ட எல்லையில் உள்ளது.&nbsp; இக்கோயிலின் மூலவர் துர்கா தேவி ஆவார். 'சந்தத்தோம்' என்பது தெய்வத்தின் முக்கியமான காணிக்கையாகும். தொடர்ந்த காணிக்கையின் இங்குள்ள மூலவர் சிலை அடர் கருப்பு நிறமாக மாறியது.
# சித்தூர்காவு தேவி கோயில்

## புராணம்

காளியின் தெய்வீக பிறப்பு பற்றிய புராணக்கதை கூறப்படுகிறது. தாருகன் என்ற பொல்லாத அரக்கன். பிரம்மாவிடமிருந்து பெற்ற அற்புத வரத்தால் மூன்று உலகங்களையும் வென்றான். அவனுடைய தொடர்ச்சியான துன்புறுத்தலின் காரணமாக தேவர்கள் மிகவும் துன்பப்பட்டனர். இதன் விளைவாக கோபமடைந்த சிவபெருமான் கோபத்தின் நெருப்பிலிருந்து காளியை உண்டாக்கினார். அசுரனைக் கொல்லும் பணி காளியிடம் ஒப்படைக்கப்பட்டது. தாருகனின் மனைவியான தாருகி பார்வதியின் பக்தை ஆவார். சும்பனும் நிசும்பனும் தாருகியை பக்தியோடு பார்வதியை அழைக்க தாருகனிடம் கூறுகின்றனர். பார்வதியே காளி என்பதை அவர்கள் அறியவில்லை. தாருகனின் குணத்தால் கோபமடைந்த காளி தாருகனின் மனைவியுடைய வேண்டுகோளை ஏற்காமல் அவனைக் கொன்றார், இதனால் சும்பனும், நிசும்பனும் ஓடிவிட்டனர்.
# சித்தூர்காவு தேவி கோயில்

## விழாக்கள்

கோயிலில் நவராத்திரி, கண்யார் உற்சவம் (மங்களம் புதன்), கும்மட்டி (வெள்ளி), கொங்கன் பாடம் (திங்கள்) போன்ற விழாக்கள் கொண்டாடப்படுகின்றன.
# வெண் தொண்டைச் சிரிப்பான்

**வெண் தொண்டை சிரிப்பான்** (*White-throated laughingthrush*)(*தெரோரிகினசு அல்போகுலாரிசு*) என்பது லியோத்ரிச்சிடே குடும்பத்தில் உள்ள பாசரின் பறவை சிற்றினமாகும். இது முக்கியமாக இந்தியத் துணைக்கண்டத்தின் வடக்குப் பகுதிகளிலும், முதன்மையாக இமயமலையிலும், சில அண்டை மற்றும் பிரிக்கப்பட்ட பகுதிகளிலும் காணப்படுகிறது. இது ஆப்கானித்தான், பூடான், இந்தியா, மியான்மர், நேபாளம், திபெத் மற்றும் வியட்நாம் முழுவதும் பரவியுள்ளது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.  
இந்த சிற்றினம் முன்பு *கர்ருலாக்சு* பேரினத்தில் வைக்கப்பட்டது. ஆனால் 2018-ல் ஒரு விரிவான மூலக்கூறு தொகுதி வரலாற்று ஆய்வு வெளியிடப்பட்டதைத் தொடர்ந்து, இது புதுப்பிக்கப்பட்ட *தெரோரிகினசு* பேரினத்திற்கு மாற்றப்பட்டது.
# கரிம்புழா ராமசுவாமி கோயில்

**கரிம்புழா ராமசுவாமி கோயில்** இந்தியாவின் கேரளா, பாலக்காடு மாவட்டத்தில் பாரதப்புழா ஆற்றின் முக்கிய துணை நதியான கரிம்புழா ஆற்றின் கரையில் அமைந்துள்ளது. இக்கோயில் **தட்சிண அயோத்தி** என்றும் அழைக்கப்படுகிறது.
# கரிம்புழா ராமசுவாமி கோயில்

## புராணம்

ராமர் கரிம்புழா நதியில் தனது வாழ்க்கையைத் துறந்ததாக நம்பப்படுகிறது. ராமரின் தனது கடைசி தருணங்களில் மட்டுமே அனுமன் உடன் இருந்தார் என்பதை அனுமன் இங்கு இருப்பதைக் கொண்டு நியாயப்படுத்த முடிகிறது. பின்னர் கோயிலுக்குள் அனுமன் சிலை வைக்கப்பட்டது.
# கரிம்புழா ராமசுவாமி கோயில்

## கருவறை

கோயிலின் கருவறை வட்ட வடிவில் உள்ளது. ஆண்டுதோறும் எட்டு நாள் விழா மலையாள மாதமான கும்பத்தில் (பிப்ரவரி மார்ச்) கொண்டாடப்படுகிறது.
# கரிம்புழா ராமசுவாமி கோயில்

## சிறப்பு

கேரளாவில் உள்ள அரிதான மகாசேத்திரங்களில் இதுவும் ஒன்று என்ற பெருமையுடையதாகும்.
# கரிம்புழா ராமசுவாமி கோயில்

## மேலும் பார்க்கவும்

- கேரளாவின் கோவில்கள்
# ஐயவுணர்வு

**சந்தேகம்** (Suspicion ) என்பது அவநம்பிக்கையின் அறிதிறன் ஆகும், இதில் ஒருவர் மற்றொரு நபரின் நேர்மையை சந்தேகிக்கிறார் அல்லது மற்றொரு நபரை உறுதியான ஆதாரம் இல்லாமல் சில வகையான தவறு அல்லது குற்றச் செயல் புரிந்த குற்றவாளி என்று நம்புகிறார். அமெரிக்காவில், நீதிமன்றங்கள் " நியாயமான சந்தேகம் " என்ற வார்த்தையைப் பயன்படுத்துகின்றன, இது மக்களை தெருவில் சோதனை செய்ய காவல்துறைக்கு அனுமதி அளிக்கிறது. இந்த வார்த்தை பழைய பிரெஞ்சு வார்த்தையான "suspicion" எனபதிலிருந்து வந்தது, இது இத்தாலிய வார்த்தையான "sospetto" என்பதன் மாறுபாடு ஆகும் (லத்தீன் வார்த்தையான "suspectio" என்பதற்கு,"பார்க்க" என்பது பொருளாகும்).
# ஐயவுணர்வு

## வரலாறு

ஆங்கிலேய தத்துவஞானி, அரசியல்வாதி மற்றும் எழுத்தாளர் பிரான்சிசு பேக்கன் (1561-1626) *சந்தேகம் என்ற* தலைப்பில் ஒரு கட்டுரையை எழுதினார், அதில் சந்தேகங்கள் அடக்கப்பட்டு நன்கு பாதுகாக்கப்பட வேண்டும், இல்லையெனில் அவை தனது குடிமக்கள் தனக்கு எதிராக சதி செய்கிறார்கள் என்ற பயம் காரணமாக ஆட்சியாளார்களை கொடுங்கோன்மையை நோக்கி நகர்த்தச் செய்யும், ஒரு கணவன் மற்ற ஆண்களுடன் தனது மனைவி பேசுவதைக் கண்டு பொறாமை மற்றும் பயம் அடைவான் என்று கூறினார். பேகன் சந்தேகத்தின் அடிப்படை அறிவின்மை என்று வாதிட்டார்; எனவே, சந்தேகத்திற்கு தீர்வு, உங்களை தொந்தரவு செய்யும் சிக்கலைப் பற்றி மேலும் அறிந்து கொள்வதாகும். ஒரு கணவன் தன் மனைவியின் ஆண் நண்பர்களைப் பற்றிக் கவலைப்படுகிறான் என்றால், அவனுடைய சந்தேகத்தை வளர்த்துக் கொள்ளாமல், இந்த நட்பின் தன்மையைப் பற்றி அவரிடம் கேட்டு, அவனுடைய கவலைகளைச் சொல்ல வேண்டும். பேகன் ,சந்தேகம் இருக்கும் நபர்களிடம் வெளிப்படையாக இருக்கவும், விடயத்தை தெளிவுபடுத்தவும் வலியுறுத்தினார்.  
ஆங்கில நாடக ஆசிரியர் வில்லியம் சேக்சுபியர், "குற்றமுள்ள மனதை சந்தேகம் எப்போதும் வேட்டையாடும்" என்று குறிப்பிட்டார். ஆங்கில மறுமலர்ச்சி நாடக ஆசிரியர், கவிஞர் மற்றும் நடிகர் பென் ஜான்சன் (1572-1637), சேக்சுபியரின் சமகாலத்தவர், சந்தேகத்தை "கருப்பு விஷம்" என்று விவரித்தார், இது "பிளேக் போல மனித மனதை பாதிக்கிறது" என்றார். சாமுவேல் ஜான்சன் (1709-1784), ஒரு ஆங்கில எழுத்தாளர் மற்றும் கட்டுரையாளர், சந்தேகத்தை "பயனற்ற வலி" என்று அழைத்தார், இதில் ஒரு நபர் தனது சக மனிதர்கள் அனைவருக்கும் தவறான எண்ணம் கொண்டுள்ளார்கள் என்று நம்புகிறார். இசுக்காட்டிய கவிஞரும் பாடலாசிரியருமான இராபர்ட் பர்னசு (1759-1796) சந்தேகத்தை "கனமான கவசம்" என்று அழைத்தார், அது மனிதர்களைப் பாதுகாப்பதை விட அதிகமாக மக்களிடம் பழகுவதைத் தடுக்கிறது. அகிம்சை, இந்திய சுதந்திர இயக்கத்தின் அரசியல் மற்றும் ஆன்மீகத் தலைவரான மகாத்மா காந்தி, ஒரு நபரின் எந்த நோக்கத்திலும் சந்தேகம் எழுந்தால், அவர்களின் செயல்கள் அனைத்தும் அவநம்பிக்கை மற்றும் நிச்சயமற்ற தன்மையால் கறைபடும் என்று எச்சரித்தார்.
# பால்கா கல்ஜி

**மாலிக் பால்கா கல்ஜி** (*Malik Balka Khalji*) ( 1230 &#x2013; தில்லி சுல்தான் சம்சுத்தீன் இல்த்துத்மிசின் கீழ் 1231 ஆம் ஆண்டு வரை வங்காளத்தின் ஆளுநராக இருந்தார்.
# பால்கா கல்ஜி

## வரலாறு

பால்கா அலி ஷேர் கல்ஜியின் மகனாவார். அலாவுதீன் தௌலத் ஷா கல்ஜியின் மரணத்திற்குப் பிறகு, பால்கா வங்காளத்தின் அரியணையைக் கைப்பற்றினார். மாலிக் பால்கா தன்னை வங்காளத்தின் சுதந்திர ஆட்சியாளராகக் காட்டிக் கொண்டார். இதனால் கோபமடைந்த சுல்தான் இல்த்துத்மிசு 1231 இல் வங்காளத்தின் மீது படையெடுத்தார். பால்கா பின்னர் தோற்கடிக்கப்பட்டு, கைது செய்யப்பட்டு கொல்லப்பட்டார். இதன் மூலம்வங்காளத்தின் கல்ஜி வம்சத்தின் ஆட்சி முடிவுக்கு வந்தது.  
= இதனையும் காண்க ==  
- வங்காள வரலாறு
- வங்காளதேச வரலாறு
- இந்திய வரலாறு
# வெள்ளறிவு

**வெள்ளறிவு** அல்லது **சிறுபிள்ளைத்தனம்** (Silliness) என்பது "ஒரு நகைச்சுவையான முட்டாள்தனத்தில் " ஈடுபடுவதாக வரையறுக்கப்படுகிறது, "நல்ல அறிவு அல்லது முடிவெடுக்கும் திறன் இல்லாமை", அல்லது "அற்பமான, அல்லது மேலோட்டமான நிலை" ஆகிய நிலைகளை இது குறிக்கிறது. தொலைக்காட்சி, திரைப்படம் மற்றும் வட்டரங்கு ஆகியவற்றில், பார்வையாளர்களை மகிழ்விக்க, மிகைப்படுத்தப்பட்ட, வேடிக்கையான நடத்தை போன்ற முட்டாள்தனத்தின் சித்தரிப்புகள் பயன்படுத்தப்படுகின்றன. கோமாளிகள் மற்றும் கேலி செய்பவர்களால் வழங்கப்படும் முட்டாள்தனத்தின் சித்தரிப்புகள், மருத்துவமனைகளில் உள்ள மக்களின் உற்சாகத்தை உயர்த்தவும் பயன்படுத்தப்படுகின்றன.
# வெள்ளறிவு

## உளவியல்

"*தி ஆர்டு ஆஃப் இரப் அவுசிங்*" இல், அந்தோணி டிபெண்ட்டு மற்றும் இலேரி கோகன் ஆகியோர் பின்வருமாறு குறிப்பிடுகின்றனர், மகிழ்ச்சி, அன்பு மற்றும் ஆழமான தொடர்பை" வளர்க்கும் விளையாட்டுக்களில் குழந்தைகளுடன் ஈடுபடும்போது பெற்றோர்கள் முட்டாள்தனமாக இருக்க வேண்டும் மற்றும் விழுந்து விழுந்து நடிக்க வேண்டும்.
# வெள்ளறிவு

## வட்டரங்கில்

வட்டரங்கில், கோமாளிகள் விளையாடும் பாத்திரங்களில் ஒன்று முட்டாள்தனத்தில் ஈடுபடுவதாகும். வேடிக்கையான முகபாவனைகள், ஒலியினை உருவாக்குதல் ,வேடிக்கையான நகரும் விளையாட்டிக்களில் ஈடுபடுதல் மற்றும் சிரிப்பது மற்றும் அழுவது போல் நடிப்பது போன்ற தீவிர உணர்ச்சிகள் ஆகிய செயல்களில் இவர்கள் ஈடுபடுவார்கள்.
# கோமாளி

ஒரு **கோமாளி** (Clown) என்பவர் உடல் மொழி நகைச்சுவையைப் பயன்படுத்தி நகைச்சுவை மற்றும் கலைகளை திறந்த மனநிலையில் நிகழ்த்தும் நபராவர், பொதுவாக தனித்துவமான ஒப்பனை அல்லது உடை அணிந்து நகைச்சுவைச் செயல்களில் இவர்கள் ஈடுபடுவர். கோமாளிகள் ஆடை மற்றும் செயல்திறனில் குறிப்பிடத்தக்க மாறுபாடுகளுடன் மாறுபட்ட பாரம்பரியத்தைக் கொண்டுள்ளனர். வண்ணமயமான சிகை அலங்காரம், சிவப்பு மூக்கு மற்றும் பெரிதாக்கப்பட்ட காலணிகள் ஆகியவற்றை பரவலாக வட்டரங்கில் பயன்படுத்துகின்றனர். இருப்பினும், கோமாளிகள் நாடகம் மற்றும் நாட்டுப்புறக் கதைகளிலும் பாத்திரங்களை வகித்துள்ளனர், இடைக்காலத்தின் நீதிமன்ற கேலி செய்பவர்கள் மற்றும் பல்வேறு பூர்வகுடிகளின் கேலிக்காரர்கள் மற்றும் சடங்கு கோமாளிகள் போன்றவர்கள் அவர்களின் நிகழ்ச்சிகளில் நகைச்சுவை மற்றும் சிரிப்பு முதல் பயம் மற்றும் அசௌகரியம் வரை பலவிதமான உணர்ச்சிகளை வெளிப்படுத்துவார்கள், சிக்கலான சமூக மற்றும் உளவியல் பரிமாணங்களை இவர்களது செயல்கள் பிரதிபலிக்கும். பல நூற்றாண்டுகளாக, கோமாளிகள் சமூகத்தில் தொடர்ந்து குறிப்பிடத்தக்க பாத்திரங்களை வகித்து வருகின்றனர், மாறிவரும் கலாச்சார விதிமுறைகள் மற்றும் கலை வெளிப்பாடுகளுடன் உருவாகி வருகின்றனர்.
# கோமாளி

## வரலாறு

மிகவும் பழமையான கோமாளிகள் எகிப்தின் ஐந்தாவது வம்சத்தில், கிமு 2400 இல் கண்டுபிடிக்கப்பட்டுள்ளனர். நீதிமன்ற நகைச்சுவையாளர்களைப் போலல்லாமல், கோமாளிகள் பாரம்பரியமாக ஒரு சமூக-மத மற்றும் உளவியல் பாத்திரங்களில் பங்கேற்றுள்ளனர், பாதிரியார் மற்றும் கோமாளி பாத்திரங்கள் ஒரே நபர்களால் நடத்தப்படுகின்
# பாதிரியார்

ரோம், இத்தாலி, 2005]]  
ஒரு **பாதிரியார்** (Priest) ஒரு மதத்தின் புனிதமான சடங்குகளைச் செய்ய அங்கீகரிக்கப்பட்ட ஒரு மதத் தலைவர் ஆவார், குறிப்பாக மனிதர்களுக்கும் ஒன்று அல்லது அதற்கு மேற்பட்ட தெய்வங்களுக்கும் இடையில் ஒரு மத்தியஸ்த முகவராகச் செயல்படுபவர்களைக் குறிக்கிறது. மத சடங்குகளை நிர்வகிப்பதற்கான அதிகாரமும் இவர்களுக்கு உண்டு; குறிப்பாக, ஒரு தெய்வம் அல்லது தெய்வங்களுக்குப் பலியிடும் சடங்குகளின் போது. ஒரு பாதிரியார் அவ்வப்போது ஒப்புதல் வாக்குமூலங்களைக் கேட்பது, திருமண ஆலோசனைகளை வழங்குவது, முன்கூட்டிய ஆலோசனைகளை வழங்குவது, ஆன்மீக வழிகாட்டுதலைக் கொடுப்பது, மறைக்கல்வி கற்பிப்பது அல்லது மருத்துவமனைகள் மற்றும் முதியோர் இல்லங்களில் உள்ள நோய்வாய்ப்பட்டவர்களை வீட்டிற்குள் சென்று பார்ப்பது போன்ற கடமைகளைக் கொண்டிருக்கலாம்.
# பாதிரியார்

## சொற்பிறப்பியல்

"பாதிரியார்" என்ற வார்த்தை, இறுதியில் இலத்தீன் மொழியிலிருந்து கிரேக்க *ப்ரெஸ்பைட்டர்* எனும் சொல்லிலிருந்து பெறப்பட்டது,
# கலிகா சிங்

**கலிகா சிங்** (*Kalika Singh*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு சூலை மாதம் 17 ஆம் தேதியன்று உத்தரப் பிரதேசத்த்தின் ஆசம்கர் மாவட்டத்தில் இவர் பிறந்தார். இந்திய தேசிய காங்கிரசு கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தை இவர் பிரதிநிதித்துவப்படுத்தினார். ஆசம்கர் மக்களவைத் தொகுதியில் போட்டியிட்டு இவர் நாடாளுமன்ற உறுப்பினராகத் தேர்ந்தெடுக்கப்பட்டார். குசும்குமாரி என்ற பெண்ணை திருமணம் செய்து கொண்டார்.
# அலி ஷேர் கல்ஜி

**அலிஷேர் பின் இவாசு கல்ஜி** (Alī Sher bin ʿIwaz Khaljī ) (ஆட்சி; 1221) வடமேற்கு வங்காளத்தின் ( பிர்பூம் ) முன்னாள் ஆளுநராக இருந்தவர். வங்காளத்தின் கல்ஜி வம்சத்தைச் சேர்ந்த இவர் தனது தந்தை சுல்தான் இவாஸ் ஷாவின் கீழ் பணியாற்றினார். வங்காளத்தின் முஸ்லிம் ஆட்சியாளரைக் குறிப்பிடும் ஆரம்பகால கல்வெட்டில் இவரது பெயர் குறிப்பிடப்பட்டுள்ளது.
# அலி ஷேர் கல்ஜி

## சுயசரிதை

கல்ஜியின் தாத்தா உசைன் கல்ஜி கர்ம்சீர் பகுதியைச் சேர்ந்தவர். குடும்பம் சுன்னி இசுலாம் கலஜ் பழங்குடியைச் சேர்ந்தது. துருக்கிய வம்சாவளியைச் சேர்ந்த பழங்குடியினரான இவர்கள், துர்கெஸ்தானிலிருந்து இடம்பெயர்ந்த பின்னர் 200 ஆண்டுகளுக்கும் மேலாக ஆப்கானித்தானில் வசித்து வந்தனர். கல்ஜி, வங்காளத்தில் லக்னௌதியை முஸ்லிம்கள் கைப்பற்றும்போது அப்போரில் பங்கு கொண்ட முகமது பக்தியார் கல்ஜியின் தளபதி இவாஸ் கல்ஜியின் மகனும் மற்றும் வாரிசுமாவார். இவரது தந்தை தில்லி சுல்தானகத்தின் கீழ் வங்காளத்தின் ஆளுநராக இரண்டு முறை பணியாற்றியுள்ளார். பின்னர், சுல்தானாகவும் சுதந்திரமாக ஆட்சி செய்தார்.  
இவரது தந்தையால் வடமேற்கு வங்காளத்தின் ஆளுநராக கல்ஜி நியமிக்கப்பட்டார், இது பிர்பூம் மற்றும் அண்டை பகுதிகளை உள்ளடக்கிய பிரதேசமாகும். இவரது ஆட்சிக் காலத்தில் சூரி சதார் என்ற இடத்தில் இசுலாமிய நாட்காட்டி 618 (ஆகஸ்ட் 1221) இல் மரகேவைச் சேர்ந்த இபின் முகமது என்பவரால் ஒரு மதவழிபாட்டுக் கட்டடம் கட்டப்பட்டது. இதில் இப்போது முஸ்லிம் மத போதகர் மக்தூம் ஷாவின் சமாதி உள்ளது. இந்திய கல்வெட்டுவியலாளர் சியாவுதீன் அப்துல் அய் தேசாய், கல்ஜி ஒரு ஆளுநர் மட்டுமல்ல, உண்மையில் தனது தந்தையின் மரணத்திற்குப் பிறகு ஆட்சி செய்த ஒரு சுல்தான் என்பது கருதுகிறார். இருப்பினும், பெரும்பாலான வரலாற்றாசிரியர்கள் இந்த வழக்கத்திற்கு மாறான அனுமானத்தை நிராகரிக்கின்றனர்.  
இவாஸ் கல்ஜியின் ஆட்சிக் காலத்திய கல்வெட்டில் காணப்படும் ஒரு பெயர் இவரை அவரது மகன் என்று குறிப்பிடுகிறது.
# அலி ஷேர் கல்ஜி

## இதனையும் காண்க

- வங்காள வரலாறு
- வங்காளதேச வரலாறு
- இந்திய வரலாறு
# பகா புரானா சட்டமன்றத் தொகுதி

**பகா புரானா சட்டமன்றத் தொகுதி** (தொகுதி வரிசை எண்:72) என்பது இந்தியாவின் பஞ்சாப் மாநிலம், மோகா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *அம்ரித்பால் சிங் சுகானந்த்* ஆவார். 2022 பஞ்சாப் சட்டமன்றத் தேர்தலில் 67,143 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தர்சன்சிங் பிரார்* என்பவரை 33,759 வாக்குகள் வித்தியாசத்தில் தோற்கடித்தார்.
# பத்திண்டா நகரச் சட்டமன்றத் தொகுதி

**பத்திண்டா நகரச் சட்டமன்றத் தொகுதி** (தொகுதி வரிசை எண்:92) என்பது இந்தியாவின் பஞ்சாப் மாநிலம், பத்திண்டா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *ஜக்ரூப் சிங் கில்* ஆவார். 2022 பஞ்சாப் சட்டமன்றத் தேர்தலில் 93,057 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *மன்பிரீத் சிங் பாதல்* என்பவரை 63581 வாக்குகள் வித்தியாசத்தில் தோற்கடித்தார்.
# பதவுர் சட்டமன்றத் தொகுதி

**பதவுர் சட்டமன்றத் தொகுதி** (தொகுதி வரிசை எண்:102) என்பது இந்தியாவின் பஞ்சாப் மாநிலம், பர்னாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *லப் சிங் உகோகி* ஆவார். 2022 பஞ்சாப் சட்டமன்றத் தேர்தலில் 63,967 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *சரன்ஜித்சிங் ஜன்னி* என்பவரை 37,558 வாக்குகள் வித்தியாசத்தில் தோற்கடித்தார்.
# போவா சட்டமன்றத் தொகுதி

**போவா சட்டமன்றத் தொகுதி** (தொகுதி வரிசை எண்:02) என்பது இந்தியாவின் பஞ்சாப் மாநிலம், பதான்கோட் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *லால்சந்த் கட்டாருசக்* ஆவார். 2022 பஞ்சாப் சட்டமன்றத் தேர்தலில் 50,339 வாக்ககுள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *ஜோகிந்தர் பால்* என்பவரை 1,204 வாக்குகள் வித்தியாசத்தில் தோற்கடித்தார்.
# போலத் சட்டமன்றத் தொகுதி

**போலத் சட்டமன்றத் தொகுதி** (தொகுதி வரிசை எண்:26) என்பது இந்தியாவின் பஞ்சாப் மாநிலம், கபூர்தலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த *சுக்பால்சிங் கைரா* ஆவார். 2022 பஞ்சாப் சட்டமன்றத் தேர்தலில் 37,254 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *பிபிர்ஜாகிர் கவுர்* என்பவரை 9,225 வாக்குகள் வித்தியாசத்தில் தோற்கடித்தார்.
# புஜோ மண்டி சட்டமன்றத் தொகுதி

**புஜோ மண்டி சட்டமன்றத் தொகுதி** (தொகுதி வரிசை எண்:91) என்பது இந்தியாவின் பஞ்சாப் மாநிலம், பட்டிண்டா மாவட்டத்தில் உள்ள சட்டமன்றத் தொகுதியாகும். *நதனா சட்டமன்றத் தொகுதி* என முன்னர் அழைக்கப்பட்ட இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *மாஸ்டர் ஜக்சிர் சிங்* ஆவார். 2022 பஞ்சாப் சட்டமன்றத் தேர்தலில் 85,778 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *பிரீத்தம் சிங் கோட்பாய்* என்பவரை 50,212 வாக்குகள் வித்தியாசத்தில் தோற்கடித்தார்.
# புதாலடா சட்டமன்றத் தொகுதி

**புதாலடா சட்டமன்றத் தொகுதி** (தொகுதி வரிசை எண்:98) என்பது இந்தியாவின் பஞ்சாப் மாநிலம், மான்சா மாவட்டம்|மான்சா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *புத் ராம்* ஆவார். 2022 பஞ்சாப் சட்டமன்றத் தேர்தலில் 88,282 வாக்குகள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் *டாக்டர் நிசாம் சிங் ஹக்கம்வாலா* என்பவரை 51,691 வாக்குகள் வித்தியாசத்தில் தோற்கடித்தார்.
# சியாவுதீன் அப்துல் அய் தேசாய்

**சியாவுதீன் அப்துல் அய் தேசாய்** ( *Ziauddin Abdul Hayy Desai* ) (18 மே 1925 - 24 மார்ச் 2002) இந்திய தொல்லியல் ஆய்வகத்துடன் தொடர்புடைய ஓர் இந்தியக் கல்வெட்டியல் நிபுணர் ஆவார். இவர் ஓர் குறிப்பிடத்தக்க கட்டிடக்கலை வரலாற்றாசிரியராகவும், இந்தோ-பாரசீக உலகின் இலக்கிய அறிஞராகவும் இருந்தார்.
# சியாவுதீன் அப்துல் அய் தேசாய்

## வாழ்க்கை

சியாவுதீன் தேசாய், 1925 ஆம் ஆண்டு மே 18 ஆம் தேதி குசராத்தின் தண்டுகாவில் பிறந்தார். 1948 இல் பட்டம் பெற்றார். மேலும் 1948 இல் மும்பை பல்கலைக்கழகத்தில் பாரசீக மொழியில் முதுகலைப் பட்டம் பெற்றார். 1947-1953 இல், ஓர் விரிவுரையாளராக பாரசீக மொழியைக் கற்பித்தார். 1953 ஆம் ஆண்டில், இவர் இந்தியத்தொல்லியல் துறையில் கல்வெட்டியல் உதவி கண்காணிப்பாளராக சேர்ந்தார். 1959 இல், தெகுரான் பல்கலைக்கழகத்தில் பாரசீக மொழியில் சான்றிதழ் பட்டம் பெற்றார். 1961 இல், குலாம் யஸ்தானியைத் தொடர்ந்து தொல்லியல் துறையின் கண்காணிப்பு கல்வெட்டியல் நிபுணரானார்.  
1953 முதல் 1976 வரை, தேசாய் எபிகிராபியா இண்டிகாவிற்கு அரபு மற்றும் பாரசீக இணைப்பினைத் திருத்தினார். 1977 முதல் 1983 இல் ஓய்வு பெறும் வரை, தேசாய் தொல்லியல் துறையில் கல்வெட்டு இயக்குநராகப் பணியாற்றினார்.  
தேசாயின் ஆராய்ச்சி ஆர்வங்களில் இந்தோ-பாரசீக இலக்கியம், இந்தோ-முஸ்லிம் கல்வெட்டு, நாணயவியல், கட்டிடக்கலை வரலாறு மற்றும் தனது சொந்த மாகாணமான குசராத்தின் வரலாறு ஆகியவை அடங்கும். பாரசீக மொழி மற்றும் இலக்கியத்திற்கான சிறந்த சேவைகளுக்காக (1983) இந்தியக் குடியரசுத் தலைவரின் விருதும் இவருக்கு வழங்கப்பட்டது. *எபிகிராபியா இண்டிகாவிற்கு* அரபு மற்றும் பாரசீக இணைப்பிகளைத் திருத்துவதைத் தவிர, இவர் பன்னிரெண்டுக்கும் மேற்பட்ட புத்தகங்களையும் சுமார் 300 கட்டுரைகளையும் வெளியிட்டார். வெய்னே இ. பெக்லேவுடன் இணைந்து, பாரசீக ஆதாரங்களில் "ஷாஜகான் திட்டத்தின் வரலாறு" என்ற நூலின் இணை ஆசிரியராகவும் தலைமை ஆலோசகராகவும் இருந்தார். அகமதாபாத்தில் உள்ள தர்கா அஸ்ரத் பீர் முஹம்மது ஷா நூலகத்தில் அரபு, பாரசீகம் மற்றும் உருது கையெழுத்துப் பிரதிகளின் (உருதுவில்) விளக்க அட்டவணையின் ஆசிரியர் குழுவின் தலைவராகவும் இருந்தார்.
# சியாவுதீன் அப்துல் அய் தேசாய்

## இறப்பு

தேசாய் 1983 இல் ஓய்வு பெற்ற பிறகு அகமதாபாத்தில் குடியேறினார். அங்கு, நீண்டகால நோயினால் 24 மார்ச் 2002 அன்று இறந்தார்.
# 2-மெத்தில்நாப்தலீன்

**2-மெத்தில்நாப்தலீன்** (*2-Methylnaphthalene*) என்பது C<sub>11</sub>H<sub>10</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு பல்வளைய அரோமாட்டிக் ஐதரோகார்பன் சேர்மமாகும்.  
2014 ஆம் ஆண்டு பிப்ரவரி மாதம் 22 ஆம் தேதியன்று, பிரபஞ்சத்தில் உள்ள 2-மெத்தில்நாப்தலீன் உட்பட பல்வளைய அரோமாட்டிக் ஐதரோகார்பன் சேர்மங்களைக் கண்டறிந்து கண்காணிப்பதற்காக மிகவும் மேம்படுத்தப்பட்ட ஒரு தரவுத்தளத்தை நாசா நிறுவனம் அறிவித்தது. நாசா விஞ்ஞானிகளின் கூற்றுப்படி, பிரபஞ்சத்தில் உள்ள கார்பனில் 20 சதவீதத்திற்கும் அதிகமான பல்வளைய ஐதரோகார்பன்கள் உயிர் உருவாக்கத்திற்கான சாத்தியமான தொடக்கப் பொருட்களாக இருக்கலாம் என நம்பப்படுகிறது. மேலும் இவை புதிய நட்சத்திரங்கள் மற்றும் புறக்கோள்களுடன் தொடர்புடையவையாகவும் உள்ளன.
# அரி சிங் மகூவா

**அரி சிங் மகூவா** (*Hari Singh Mahua*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியில் உறுப்பினராக இருந்தார். இராசத்தான் பிரதேச காங்கிரசு குழுவின் துணைத் தலைவராகவும் செயல்பட்டார். இராசத்தான் மாநில அரசியலில் ஓர் அமைச்சராகவும் பணியாற்றினார். 1980 ஆம் ஆண்டு முதல் 2003 ஆம் ஆண்டு வரை மகூவா சட்டமன்றத் தொகுதியைப் பிரதிநிதித்துவப்படுத்தி, இராசத்தான் சட்டப் பேரவைக்குத் தேர்ந்தெடுக்கப்பட்டார்.
# வித்தல் சுந்தர்

**வித்தல் சுந்தர்** (*Vitthal Sundar*) இந்தியாவைச் சேர்ந்த ஓர் அரசியல்வாதியாவார். விட்டல் சுந்தர் பரசுராமி, விட்டல் சுந்தர் என்ற பெயர்களாலும் இவர் அறியப்படுகிறார். நிசாம் அலி கான் (இரண்டாம் ஆசாஃப் சா) ஆட்சியின் போது ஐதராபாத்தின் பிரதமராக இவர் இருந்தார். 1762 ஆம் ஆண்டு சூலை மாதம் 8 ஆம் தேதி தக்காணத்தின் சுபேதாராக கான் நியமிக்கப்பட்டபோது, அவர் உடனடியாக சுந்தரை தனது திவானாக நியமித்து அவருக்கு இ'ராசா பிரதாபவந்து என்ற பட்டத்தை வழங்கினார். விட்டல் சுந்தர் மகாராட்டிராவின் தேசாசுத்தா பிராமண சமூகத்தைச் சேர்ந்தவர். 1763 ஆம் ஆண்டு ஆகத்து மாதம் 10 ஆம் தேதியன்று இரக்சாபுவன் போரின் போது விட்டல் சுந்தர் நிசாமின் தளபதியாக இருந்தார். 1763 ஆம் ஆண்டில் நடைபெற்ற இப்போரில் வித்தல் சுந்தர் ஆகத்து மாதம் 10 ஆம் தேதியன்று கொல்லப்பட்டார்.
# குலாம் யஸ்தானி

**குலாம் யஸ்தானி** (*Ghulam Yazdani*) (22 மார்ச் 1885 - 13 நவம்பர் 1962) பிரித்தானிய காலனித்துவ ஆட்சியின் போது ஐதராபாத் இராச்சியத்தில் தொல்லியல் துறையின் நிறுவனர்களில் ஒருவராக இருந்த ஒரு இந்தியத் தொல்லியல் ஆராய்ச்சியாளர் ஆவார். இவர் 1913 முதல் 1940 வரை எபிகிராபியா இண்டிகாவின் அரபு மற்றும் பாரசீக இணைப்பினைத் திருத்தி வெளியிட்டார். ஐதராபாத் மாநிலத்தில் உள்ள முக்கிய மசூதிகள், அஜந்தா குகைகள், எல்லோரா, ஆலம்பூர் குழுமக் கோயில்கள், ராமப்பா கோயில், பீதர் கோட்டை மற்றும் தௌலதாபாத் கோட்டை உட்பட, ஐதராபாத் மாநிலத்தில் உள்ள இசுலாமிய, பௌத்த, இந்து மற்றும் சைனத் தளங்களை ஆய்வு செய்து ஆவணப்படுத்துவதில் முக்கியப் பங்காற்றினார்.  
யஸ்தானி, தலைமையிலான தொல்லியல் ஆய்வுகள், நிசாம் ஆட்சியின் தொல்லியல் துறையின் வருடாந்திர அறிக்கைகளாக அவ்வப்போது வெளியிடப்பட்டன.
# குலாம் யஸ்தானி

## ஆரம்ப வாழ்க்கை மற்றும் தொழில்

யஸ்தானி, 22 மார்ச் 1885 அன்று தில்லியில் பிறந்தார். இவர் ரெவ். ஜே. காட்ஃப்ரே எஃப் டே மற்றும் சார்லஸ் பிரீர் ஆண்ட்ரூஸ் ஆகியோரின் கீழ் கல்வி பயின்றார். இளம் வயதில் யஸ்தானி மௌலவி முகம்மது இஸ்ஹாக் மற்றும் ஷம்சுல் உலமா மௌலவி நசீர் அஹ்மத் ஆகியோரிடமும் பயிற்சி பெற்றார். 1903 இல், இவர் தனது இடைநிலைத் தேர்வில் அலிகார் முஸ்லிம் பல்கலைக்கழகத்தில் முதலிடத்தைப் பிடித்தார், மேலும் 1905 இல், தனது இளங்கலைத் தேர்வில் அரபு, கீழைப் பாரம்பரியம் மற்றும் ஆங்கிலத்தில் முதல் இடத்தைப் பிடித்தார். மேலும் மூன்று தங்கப் பதக்கங்களையும்.. இவரை வங்காளத்தில் உள்ள ராஜசாகியிலுள்ள அரசுக் கல்லூரியில் அரபுப் பேராசிரியராக நியமித்தார்.  
முனைவர் யஸ்தானி 1915 இல் முதன்முறையாக பீதருக்கு சென்றார். அங்குள்ள நினைவுச்சின்னங்களை முழுமையாகப் பழுதுபார்ப்பதற்கும் பாதுகாப்பதற்கும் ஒரு விரிவான திட்டத்தை வரைந்தார். மேலும் இந்தப் பணியை ஐதராபாத் மாநில அரசு ஐதராபாத் நிசாம் ஓசுமான் அலி கானின் கீழ் மேற்கொண்டது. 1917 இல் *பீதரின் பழங்காலங்கள்* என்ற தலைப்பில் ஒரு வழிகாட்டி புத்தகத்தை இவர் அறிமுகப்படுத்தினார். பின்னர், இவர் நிசாம் அரசாங்கத்தால் வெளியிடப்பட்ட *பீதர்: அதன் வரலாறு மற்றும் நினைவுச்சின்னங்கள்* என்ற புத்தகத்தையும் வெளியிட்டார். இது 1947 இல் ஆக்சுபோர்டு பல்கலைக்கழக அச்சகத்தில் அச்சிடப்பட்டார்  
பழங்கால நாகரிகத்தின் நினைவுச்சின்னங்களைப் பாதுகாப்பது மற்றும் ஆய்வு செய்தல் மற்றும் அகழ்வாராய்ச்சி செய்தல், குறிப்பாக எல்லோரா, அஜந்தா மற்றும் பீதர் போன்றவற்றில் இவர் ஆற்றிய பணிகள் இந்தியாவில் மட்டுமின்றி ஐரோப்பாவிலும் அமெரிக்காவிலும் பெரும் வரவேற்பைப் பெற்றன. முனைவர் யஸ்தானி பல புத்தகங்களை எழுதினார். .அகழ்வாராய்ச்சி மற்றும் பாதுகாப்பிற்கு முன்னும் பின்னும் அஜந்தா மற்றும் எல்லோராவின் படைப்புகள் பற்றி இவர் எட்டு தொகுதிகளை எழுதினார். யஸ்தானி அரச கழக ஆசியச் சமூகத்தின் சகாவாகத் தேர்ந்தெடுக்கப்பட்டார், பண்டார்கர் ஓரியண்டல் ஆய்வு நிறுவனத்தின் உறுப்பினராகவும், மும்பை இசுலாமிய ஆராய்ச்சிச் சங்கத்தின் கெளரவ உறுப்பினராகவும் தேர்ந்தெடுக்கப்பட்டார். உசுமானியா பல்கலைக்கழகம் தொடங்கப்பட்ட காலத்திலிருந்தே அதில் ஈடுபட்டார். 1936 ஆம் ஆண்டில், இவருக்கு "பிரித்தானிய பேரரசின் சிறப்புமிக்க ஆணையின் அதிகாரி" ( OBE ) என்ற பட்டம் வழங்கப்பட்டது. பல பல்கலைக்கழகங்களில் இருந்து பல கௌரவ டாக்டர் பட்டங்களையும் பெற்றார். ஹாரூன் கான் ஷெர்வானி போன்ற தக்காணத்தில் பணியாற்றிய அடுத்த தலைமுறை அறிஞர்களுக்கு முனைவர் யஸ்தானி ஒரு வழிகாட்டியாகவும் இருந்தார். மேலும், ஷெர்வானி புருஷோத்தம் மகாதேவ் ஜோஷியுடன் (இயக்குநர், பாம்பே ஆர்கைவ்ஸ்) இணைந்து *இடைக்கால தக்காணத்தின் வரலாறு* என்ற இரண்டு தொகுதிப் பணிகளுக்காக மிகவும் பிரபலமானவர்.
# குலாம் யஸ்தானி

## கௌரவம்

வரலாறு மற்றும் தொல்லியல் துறைக்கான இவரது சேவையைப் பாராட்டி, இந்திய அரசு 1959 இல் பத்ம பூசண் விருதை வழங்கியது
# குலாம் யஸ்தானி

## சொந்த வாழ்க்கை

யஸ்தானி, 1909 இல் பத்ரு ஜஹான் பேகம் என்பவரை மணந்தார். இவர்களுக்கு இரண்டு மகன்கள் மற்றும் ஐந்து மகள்கள் இருந்தனர். குலாம் யஸ்தானி, நவம்பர் 13, 1962 இல் இறந்தார்  
-
-
-
-
-
-
-
-
-
-
- COMMEMORATION VOLUME:
# இந்திய வேளாண்மை காப்பீடு நிறுவனம்

**இந்திய வேளாண்மை காப்பீடு நிறுவனம்** என்பது இந்திய அரசின் நிதி அமைச்சகத்தின் நிர்வாகக் கட்டுப்பட்டிலும், இந்திய வேளாண்மை அமைச்சகத்தின் நிர்வாகக் கட்டுப்பாட்டிலும் இயங்கும் ஒரு இந்திய அரசின் பொதுத்துறை நிறுவனம் ஆகும். இந்தியக் காப்பீடு ஒழுங்காற்று மற்றும் வளர்ச்சி முகமை இந்நிறுவனத்தின் ஈட்டுற்தியாளர்களாக (பாலிசிதார்களின்) விவசாயிகளின் குறைகளை மற்றும் நலன்களை காக்கிறது. இதன் தலைமையிடம் புது தில்லியில் உள்ளது. இதன் முதன்மைப் பணி பயிர்க் காப்பீடு ஆகும். இது தனது வணிக நடவடிக்கைகளை ஏப்ரல் 1, 2003 முதல் தொடங்கியது. .இந்நிறுவனம் இந்தியாவின் கிட்டத்தட்ட 500 மாவட்டங்களில் விளைச்சல் மற்றும் வானிலை அடிப்படையிலான பயிர் காப்பீட்டுத் திட்டங்களை வழங்குகிறது. இது கிட்டத்தட்ட 20 மில்லியன் விவசாயிகளை உள்ளடக்கியது. இது உலகின் மிகப்பெரிய பயிர் காப்பீட்டு நிறுவனமாக விளங்குகிறது.  
இயற்கை சீற்றங்கள், பூச்சிகள் மற்றும் நோய்களின் விளைவாக அறிவிக்கப்பட்ட பயிர்களில் விளைச்சல் குன்றினால், அடுத்த பருவத்தில் விவசாயிகளின் கடன் தகுதியை மீட்டெடுக்க, விவசாயிகளுக்கு காப்பீடு மற்றும் நிதி உதவியை வழங்குவதை நோக்கமாகக் கொண்டுள்ளது இந்நிறுவனம். முற்போக்கான விவசாய முறைகள், உயர் மதிப்பு உள்ளீடுகள் மற்றும் உயர் தொழில்நுட்பத்தை கடைப்பிடிக்க விவசாயிகளை ஊக்குவித்தல். குறிப்பாக பேரிடர் காலங்களில் பண்ணை வருமானத்தை நிலைப்படுத்த உதவும். பெருமழை மற்றும் மின்னல், புயல், ஆலங்கட்டி மழை, சூறாவளி, சூறாவளி, புயல், சூறாவளி வெள்ளம், நிலச்சரிவு, வறட்சி, பூச்சிகள்/நோய்கள் போன்றவற்றால் ஏற்படும் மகசூல் இழப்புகளுக்கு இந்தத் திட்டம் விரிவான இடர் காப்பீட்டை வழங்குகிறது.
# இந்திய வேளாண்மை காப்பீடு நிறுவனம்

## ஒருங்கிணைப்பு

20 டிசம்பர் 2002 அன்று இந்நிறுவனத்தின் அங்கீகரிக்கப்பட்ட மூலதனம் ரூபாய். 1500 கோடி ஆகும். செலுத்தப்பட்ட ஆரம்ப மூலதனம் ரூ. 200 கோடிகள். இந்நிறுவனத்தில் *இந்திய ஜெனரல் இன்சூரன்ஸ் கார்ப்பரேஷன் ஆஃப் இந்தியா* (35%), நபார்டு (30%) மற்றும் நான்கு பொதுத் துறை பொதுக் காப்பீட்டு நிறுவனங்களான ஓரியண்டல் இன்சூரன்ஸ் கம்பெனி, நியூ இந்தியா இன்சூரன்ஸ் நிறுவனம், தேசிய இன்சூரன்ஸ் நிறுவனம் மற்றும் யுனைட்டட் இந்தியா இன்சூரன்சு நிறுவனம் தலா (8.75%) பங்குகளைக் கொண்டுள்ளது
இது தனது வணிக நடவடிக்கைகளை ஏப்ரல் 1, 2003 முதல் தொடங்கியது. .
# இந்திய வேளாண்மை காப்பீடு நிறுவனம்

## அலுவலகங்கள் மற்றும் பணிகள்

இந்தியா முழுவதும் உள்ள மாநிலத் தலைநகரங்களில் இதன் 18 பிராந்திய அலுவலகங்களைக் கொண்டுள்ளது. இது விவசாயம் மற்றும் அதனுடன் தொடர்புடைய காப்பீட்டு பொருட்கள் மற்றும் திட்டங்களை விற்பனை செய்கிறது. மகசூல் அடிப்படையிலான "தேசிய வேளாண்மைக் காப்பீட்டுத் திட்டம் (NAIS)", "தேசிய பயிர்க் காப்பீட்டுத் திட்டம் (NCIP)" மற்றும் "வானிலை அடிப்படையிலான பயிர்க் காப்பீட்டுத் திட்டம் (WBCIS)" ஆகியவற்றிலிருந்து குறிப்பிடத்தக்க அளவு வணிகம் பெறப்படுகிறது. வேளாண்மை காப்பீட்டுத் திட்டங்களுக்கு, விவசாயிகளிடமிருந்து குறைந்த தொகை கட்டணமாக (பிரிமியம்) வசூலிக்கப்படுகிறது. காப்பீட்டுக் கட்டணத்தில் இந்திய அரசு மற்றும் மாநில அரசுகள் மானியம் வழங்குகிறது.
# இந்திய வேளாண்மை காப்பீடு நிறுவனம்

## அலுவலகங்கள் மற்றும் பணிகள்

### காப்பீட்டுத் திட்டங்கள்

- காபி விவசாயிகளுக்கு காப்பீடு என்பது காபி வாரியம், மத்திய காபி ஆராய்ச்சி நிறுவனம் மற்றும் கர்நாடகா, கேரளா மற்றும் தமிழ்நாடு ஆகிய மாநிலங்களின் காபி உற்பத்தியாளர்களுடன் கலந்தாலோசித்து வடிவமைக்கப்பட்ட ஒரு தனித்துவமான மழைப்பொழிவு காப்பீடு ஆகும். மழைப்பொழிவு காப்பீடு, பாதகமான மழையால் பாதிக்கப்படக்கூடிய காபி விவசாயிகளுக்கு பயனுள்ள இடர் மேலாண்மை உதவியை வழங்குகிறது. வேளாண்மை காப்பீடு நிறுவனம், உண்மையான மழைப்பொழிவிவால் பாதிக்கப்பட்ட காபி உற்பத்தி/விளைச்சல் குறைவதற்கான சாத்தியக்கூறுகளுக்கு எதிராக காப்பீட்டுட் தொகை வழங்குகிறது.
- சிறிய மற்றும் பெரிய ஏலக்காய் & உருளைக்கிழங்கு பயிர் காப்பீடு உண்டு.
- தீ, வெள்ளம், சூறாவளி, புயல், உறைபனி, பூச்சிகள் மற்றும் நோய்கள் போன்ற குறிப்பிட்ட ஆபத்துக்களால் பாதிக்கப்படும் இரப்பர் போன்ற மரங்களுக்கு ஏற்படும் மொத்த இழப்பு அல்லது சேதம் ஆகியவற்றின் காரணமாக ஏற்படும் பண இழப்பிற்கு எதிராக காப்பீடு வழங்குகிறது..
- வெள்ளம், வறட்சி ஆகியவைகளால் மகசூல் பாதிக்கப்பட்ட நெல் விவசாயிகளுக்கு காப்பீடு வழங்கப்படுகிறது.
# இந்திய வேளாண்மை காப்பீடு நிறுவனம்

## இதனையும் காண்க

- இந்தியாவில் வேளாண்மைக் காப்பீடு
- இந்திய ஒன்றிய அரசின் பொதுத்துறை நிறுவனங்கள் பட்டியல்
- பொதுத்துறை நவரத்தின நிறுவனங்கள்
# தூரி சட்டமன்றத் தொகுதி

**தூரி சட்டமன்றத் தொகுதி** (தொகுதி வரிசை எண்:107) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சங்கரூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த *பகவந்த் மான்* ஆவார்.  
பஞ்சாப் மாநில முதலமைச்சரான இவர் 2022 பஞ்சாப் சட்டமன்றத் தேர்தலில் 82,592 வாக்குகள் பெற்று தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் *தல்வீர்சிங் கோல்டி* என்பவரை 58,206 வாக்குகள் வித்தியாசத்தில் தோற்கடித்தார்.
# பழவண்டலப்பள்ளி

பாலண்டலப்பள்ளி என்பது ஆந்திரப் பிரதேச மாநிலம், ஸ்ரீ சத்யசாய் மாவட்டத்தில் உள்ள காண்ட்லபெண்டா மண்டலத்தின் கொடுவெலகலா கிராமப் பஞ்சாயத்தில் உள்ள ஒரு கிராமம் . இந்த கிராமத்தில் மொத்தம் 30 வீடுகள் உள்ளன கிராமத்தில் ஒரு பொதுப்பள்ளி உள்ளது கிராமத்தில்தண்ணீர் தொட்டிகள் மற்றும் கை பம்புகள் மூலம் தண்ணீர் வசதி உள்ளது அருகிலுள்ள நகரம் கதிரி கிராமத்திலிருந்து 10கி.மீ தொலைவில் உள்ளது ரிது பரோசா கேந்திரா ஒரு கிலோமீட்டர் தொலைவில் உள்ள ஹரிஜனவாடாவில் அமைந்துள்ளது கிராம செயலகம் இரண்டு கிலோமீட்டர் தொலைவில் கொட்டு வெல்கல என்ற இடத்தில் அமைந்துள்ளது கதிரியில் வங்கிச் சந்தை உள்ளது பெரும்பாலான மா தோட்டங்கள் கிராமத்தில் வளர்க்கப்படுகின்றன கிராமத்தில் பெரும்பாலும் நெல் விளைகிறது இந்த கிராமம் புட்டபர்த்தியில் இருந்து 67 கிமீ தொலைவில் உள்ளது கிராம மக்கள் தொகை 170 கிராமத்தில் போக்குவரத்து வசதி உள்ளது கிராமத்தில் சிசி சாலைகள் மற்றும் ஜல்லி சாலைகள் உள்ளன ஹரிஜனவாடா நரசப்பா காரி பள்ளி, இந்த கிராமத்தைச் சுற்றி கோடு வெலகா அமைந்துள்ளது இக்கிராமத்தில் 60 ஆண்டுகளுக்கு ஒருமுறை தேவரெட்டு திருவிழா நடைபெறும்
# கொம்பு (திரைப்படம்)

**கொம்பு** (*Kombu*) என்பது 2020 இல் வெளியான இந்தியத் தமிழ் பரபரப்பூட்டும் நகைச்சுவைத் திரைப்படமாகும். ஈ. இப்ராகிம் எழுதி இயக்கிய இப்படத்தில் லொள்ளு சபா ஜீவா, திஷா பாண்டே, பாண்டியராஜன், கஞ்சா கறுப்பு, சுவாமிநாதன், காயத்ரி, அம்பானி சங்கர், நெல்லை சிவா ஆகியோர் நடித்திருந்தனர். இத்திரைப்படம் 2020 திசம்பர் 11 அன்று வெளியிடப்பட்டது.
# கொம்பு (திரைப்படம்)

## கதைச்சுருக்கம்

ஒரு கிராமத்தில் பேய்களையும் ஆவிகளையும் சமாளிக்க மக்கள் மாட்டு கொம்புகளைப் பயன்படுத்துவதைக் கண்டறிந்த ஒரு மாணவி, அப்பகுதிக்கு தனது சக ஊழியர்களுடன் செல்ல முடிவு செய்கிறாள். அவர்கள் தங்கியிருக்கும் போது, கொம்புகளுடன் தொடர்புடைய இயற்கைக்கு அப்பாற்பட்ட நிகழ்வுகளை சந்திக்கிறார்கள். அடுத்து என்ன நடக்கிறது என்பதே கதையின் மையக்கருவாக அமைகிறது.
# கொம்பு (திரைப்படம்)

## நடிகர்கள்

- கார்த்திக் கதாபாத்திரத்தில் லொள்ளு சபா ஜீவா
- ஜனனியாக திஷா பாண்டே
- பாண்டியராஜன் டாடாவாக (கார்த்திக்கின் மாமா)
- பசுபதியாக சுவாமிநாதன்
- கஞ்சா கறுப்பு
- அம்பானி சங்கர்
- நெல்லை சிவா
# கொம்பு (திரைப்படம்)

## பாடல்கள்

இப்ராகிம், தேவகுரு, கிருத்திகா கோகுல்நாத், வெங்கடேஷ் பிரபாகர் ஆகியோர் பாடல் வரிகளை எழுதியிருந்தனர்.
# அனுமான் தோக்கா

**அனுமான் தோகா** ( *Hanuman Dhoka* ) (அனுமன் தோக்கா எனவும் உச்சரிக்கப்படுகிறது) நேபாளத்தின் மத்திய காட்மாண்டு நகரச் சதுக்கத்தில் உள்ள மல்ல மன்னர்கள் மற்றும் ஷா வம்சத்தின் அரச அரண்மனையுடன் கூடிய கட்டமைப்பாகும். அனுமன் தோகா அரண்மனை (நேபாளியில் உள்ள அனுமான் தோகா தர்பார்) பிரதான நுழைவாயிலுக்கு அருகில் அமைந்துள்ள இந்து தெய்வமான அனுமனின் கல் உருவத்திலிருந்து அதன் பெயரைப் பெற்றது. நேபாளியில் 'தோகா' என்றால் கதவு அல்லது வாயில் என்று பொருள். 2015 ஆம் ஆண்டு ஏற்பட்ட நேபாள நிலநடுக்கத்தில் கட்டிடங்கள் கடுமையாக சேதமடைந்தன.
# அனுமான் தோக்கா

## வரலாறு

பத்து முற்றங்களைக் கொண்ட கிழக்குப் பகுதி 16 ஆம் நூற்றாண்டின் நடுப்பகுதியில் உள்ள பழமையான பகுதியாகும். இது 17 ஆம் நூற்றாண்டில் மன்னர் பிரதாப் மல்லனால் பல கோயில்களுடன் விரிவுபடுத்தப்பட்டது. அரண்மனையின் வடக்குப் பகுதியில் உள்ள சுந்தரி சோக் மற்றும் மோகன் சோக் இரண்டும் மூடப்பட்டுள்ளன. 1768 இல், அரண்மனையின் தென்கிழக்குப் பகுதியில், மன்னன் பிருத்வி நாராயண் ஷாவால் நான்கு கண்காணிப்பு கோபுரங்கள் சேர்க்கப்பட்டன. இந்த அரண்மனையில் 1886 வரை அரச குடும்பம் வாழ்ந்தது. பின்னர் அவர்கள் நாராயண்ஹிட்டி அரண்மனைக்கு மாறினர். வெளியில் உள்ள கல்வெட்டு பதினைந்து மொழிகளில் உள்ளது. 15 மொழிகளையும் அறிந்த ஒருவருக்கு, இங்குள்ள ஒரு நீரூற்றில் தண்ணீருக்குப் பதிலாக பால் வரும் என்று புராணக்கதை கூறுகிறது.
# அனுமான் தோக்கா

## விளக்கம்

### அனுமன் வாசல்

தர்பார் சதுக்கத்தின் மேற்குப் பகுதியில் "அனுமன் தோகா" அல்லது அனுமன் வாயில் அமைந்துள்ளது. இது அரண்மனையின் நுழைவு வாயில் ஆகும். அங்கு 1672 தேதியிட்ட நின்ற நிலையில் அனுமன் சிலை ஒன்று அமைக்கப்ப்ட்டுள்ளது. இடதுபுறத்தில் இரணியகசிபு என்ற அரக்கனை நரசிம்மர் விழுங்கும் ஒரு கற்சிற்பம் ஒன்று உள்ளது. இது படத்தின் பீடத்தில் உள்ள கல்வெட்டின் படி பிரதாப மல்ல காலத்தைச் சேர்ந்ததாகக் கூறப்படுகிறது.